Mnangagwa: Ubeliqhawe Lamaqhwe Umuyi uNkosikazi Thokozile Mathuthu
“Umama uMathuthu wayethembeka njalo wayengumama othanda abantwana. Wayekubandla lwezokholo lwaMasabatha. Waphumelela ngoba wayethembaka njalo esenza okufunwa nguzulu.”
WASHINGTON — UNkosikazi Thokozile Mathuthu ongcwatshwe ngeSonto emathuneni eNational Heroes Acre. UNkosikazi Mathuthu ubhubhe ngeviki ephelileyo. Ekhuluma emathuneni la, uMongameli Emmerson Mnangagwa, uthe uzulu kumele azigqaje ngemisebenzi eyenziwa nguNkosikazi Mathathu, owayengusibalukhulu wesabelo seMatabeleland North. “Umama uMathuthu wayethembeka njalo wayengumama othanda abantwana. Wayekubandla lwezokholo lwaMasabatha. Waphumelela ngoba wayethembaka njalo esenza okufunwa nguzulu.” UNkosikazi Mathuthu ubengumsekeli kanobhala jikelele kohlangothi lwabesifazana kubandla leZanu PF. Ilunga lebandla le Zanu PF uMnu. Believe Gaule uthi kunengi kahulu okwenziwa nguMathuthu kwele Zimbabwe okwanceda uzulu. Ngakho-ke uthi ilizwe lilahlekelwa liqhawe elalizimisele ukulwela ilungelo likazulu. UNkosikazi Mathathu ubulewe yisifo semvukuzane.